open-index/open-wikipedia-markdown huggingface dataset:
Energia nucleara

Per **energia nucleara**, ciamada anca *energia atomega*, se intend ogni forma de energia che la se otegn a partì di reazzion nuclear, o ben di fenomen fisegh che capiten in di nucli atomegh.

A l'è una font de energia primaria, che la deriva no de 'n oltra energia, e incoeu a l'è considerada no 'na forma de energia renoeuvabel, ma a l'è considerada 'na forma ecologega, desgià che i so scorie a inn assee contegnude e vann minga dent in l'ambient.

## Riferiment
*Treccani

## Alter proget

## Vos corelade
*Reator nuclear a fission
*Medesina nuclear
*Arma nuclear
*Scoria radioativa
*Central nuclear
*Propulsion nuclear
Squadrism

El **squadrism** a l'è stad un fenomen politegh-social che l'è nassud in Italia in del 1919 e l'è andad inanz fina a la fin del regim fascista, che l'era fad del doperà di "squader de azzion", ciamade anca "squadrasce", per fàgh vegnì la tema o fà repression violenta di opositor, soratut quei dent del moviment operari.

Quand che i fascista inn andad su al governo, hann tacad a meter i squadrasce in la soa strutura istituzzional, ma inn restade part del so mit fondativ.

## Riferiment
*Treccani

## Vos corelade
*Domenega de sangu (1921)
*Mazzament del Castell Estense (1920)
*Bienni ross
*Sansepolcrism
*Madona del Tarell
Liberec

**** (*Reichenberg* in todesch) a l'è un comun de la Cechia, caploeugh de la Region de Liberec e del distret de Liberec, cont el status de cità.

Manzonada per la prima voeulta in del 1348, fina a l'annession todesca de la Cecoslovachia a l'era a magioranza todesca. La sorgiss in sui riv del fium Nisa.

## Riferiment
*CCRE 

## Alter proget
Musee de la machina del cafè

El **Musee de la machina del cafè** a l'è un musee sit a Binasch e dedicad a la storia de la machina del cafè espress de bar, vert in del 2012 del Gruppo Cimbali per celebrà i so 100 agn e part, del 2018, del circuit lombard di musee del design.

## Ligam de foeura
* Sit ofizzial

## Alter proget
Cafetera

Con **cafetera** se parla de 'n istrument doperad per fà el cafè, de solet in manera pu o men manual, e, despess, per servìll in d'una chichera.

A gh'è 'na fraca de cafetere in del mond, 'na quajvuna tradizzional e 'na quajvuna pussee noeuva, e se poden partì circa in quater:
*Cafetere per infusion, compagn de la cafetera a piston o del cezve, indova che tut el cafè e tuta l'aqua stann insema per el period del fà del cafè
*Cafetere a percolazzion per gravità, compagn de la cogoma o di sistema del cafè filter, indova che l'aqua la tira foeura el cafè a travers de la gravità
*Cafetera a pression, compagn de la moka, del percolator de cafè o de la cafetera a voeud, indova che a l'è una forza, de solit quella del vapor, per fà passà
*Sistema messedad, che doperen di fas messedade, compagn de l'AeroPress, indova che prima gh'è 'n infusion e poeu 'na pression a man, o i sistema "steep and release", indova che prima gh'è 'n infusion e poeu el passà per el lecc de cafè
 
## Riferiment
*Caffettiere da tutto il mondo

## Alter proget

## Vos corelade
*Hyper Text Coffee Pot Control Protocol
*Cicolatera
*Imposta in sui machine per el cafè espress
Chemex

La **Chemex** a l'è una cafetera a man per el cafè filter inventada del Peter Schlumbohm in del 1941 e ispirada a la vedraria doperada in chimega e recognossuda anca 'me element de design propi important, tant de vesser in la collezzion permanenta del Museum of Modern Art de Noeuva York.

A l'è fada 'me 'na carafa integrada a 'n pedrioeul, per fà el cafè se met vun di filter proprietari, se met sora el cafè e se passa l'aqua colda, che la tira foeura el cafè e la finiss in la carafa sota, e la se po versà a travers de 'n coll tajad a posta in la cafetera.

## Riferiment
*Caffè Vergnano

## Alter proget
Gesa de San Lorenz (Dimar)

La **Gesa de San Lorenz** a l'è la gesa parochial de Dimar, comun de la vall de Sol, in su la strada che la conliga el center principal a Carcià.

Una gesa in la zona dedicada al San Lorenz la gh'è almen del 1200, ma se pensa che la ghe fuss sgiamò in del 900, ma quella che la gh'è incoeu a l'è stada fada su in del secol quell de quindes de l'intelves Adam de Lain e picciurada a l'interno di fradei Giovann e Batista Baschenis e infin consacrada el 14 de otober 1497. L'è stada mudada e restaverada in di agn, con l'ultem slargament fad in del 1958 e 'l darer restaver fornid in del 2012.

## Riferiment
*Chiese Italiane

## Alter proget
Paracar che scappee de Lombardia

***Paracar che scappee de Lombardia*** a l'è una poesia del Carlo Porta scrivuda in del 1814, forsi el 28 de avril, quand che i franzes del Napoleon eren dree a tornà al so Pajes dopo del borlà del Regn d'Italia e del tornà di austriegh in Lombardia.

In 'sta poesia, retegnuda di analista vun di capisald de l'espression del penser politegh del poeta ambrosian, el Porta el descriv la scena di franzes, soranomenad *Paracar*, che scapen de la Lombardia, e i invita a vardàss indree, inscì de vidé la legria del popol lombard al sò San Michel, ma poeu el se lamenta che la Lombardia la sarà no independent, ma che 'l rivarà 'n olter foraster che, magara pussee bon de quell che gh'era prima, el vorarà anca lu daner e oltra roba di lombard, che inn stad sgiamò robad e tribolad inscì tant de podé vesser nanca pu indiferent in su la scerna del boja che i scanna.

La poesia a l'è stada cantada de la Elide Suligoj in l'album "Il mio Porta" del 1978.

## Riferiment
*Canzon de Milan

## Alter proget
Dlouhý Most

**** a l'è un comun de la Cechia, part de la Region de Liberec e del distret de Liberec.

## Riferiment
*CCRE 

## Alter proget
Bertagnin

I **bertagnin** (*bertagnì* in grafia fonetega) i è un mangià tipegh de la Lombardea oriental, soratœut de Bressa, rivad in la zona quand che al governo gh'iva la Repœulega de Venezzia, fad cont el merlœuzz, che l'è pastellad e fà friser in l'oeule. A l'è in tra quei che 'ncoeu sa ciama "mangià de strada".

## Riceta
### Ingrediencc
*800 gram de merlœuzz
*100 gram de farina bianca
*Oeule per fà friser
*Sal e piver (quant che l'è assee)

### Procedura
#Se met la farina bianca in d'un piaton e se mes'cia con la sal, ol piver, e 'n poo d'aqua, fina a havìga œuna pastella
#Tejà el merlœuzz a tochèi e metij dent in de la pastella
#Fà friser el pess impastellad con tant œule e quand che i è bei indoracc tœui fò e fài sugà

Sa pœul mangiài cold o frecc.

## Riferiment
*Riceta in bergamasch
*VENERDÌ, GIORNO DI “BERTAGNÌ” NEL BRESCIANO
*Baccalá fritto (ol bertagnì)
Distret de Tvrdošín

Ol **** (** in slovach) a l'è un distret de la Region de Žilina, con capital .

## Riferimencc
*Statisteghe

## Oter progecc
Tesinell (ronsgia)

El **Tesinell** (*Cavo Ticinello* in italian) a l'è una ronsgia che la fa de scolmator de la Darsena de Porta Cica, e che la riva in del Lambret a Rozzan.

A l'è stad fad su in l'Età de Mez per scolmà el laghet de Sant Ustorgg, o ben l'antenad de la Darsena d'incoeu, e in d'un mester de restaver in del 2015 a l'è stad trovad un antigh pont che 'l faseva de principi del Tesinell. A l'è doperad per daquà el parch agricol del Tesinell.

## Riferiment
*Parco Ticinello

## Vos corelade
*Vetabia
Diga del Glen

La **Diga del Glen** a l'è stad un sbarrament in sul Glen, che l'è borlad el 1 de dicember 1923 e l'ha fad strage in tra la Vall di Scalv e la Vall Camonega, a mazzà almen 365 persone, in del disaster del Glen.

Voluda in principi di milanes Viganò, proprietari di imprese tessil, a gh'è stad un poo de rebellot in sul proget, prima firmad de l'ingegner Gmur e poeu de l'ingegner Santangelo, a inn stad doperad di materiai minga conform, e quei de la Procura inn andad a toeu di campion, che però inn no analizad. El Geni Civil, poeu, el fa 'n ispezzion indova che 'l rileva varie irregolarità e poeu se ordena de fermà i lavorà, che però vann inanz fina a 'na variant de proget, presentada in di prim mes del 1923.

Impienida la diga a otover, gh'è di perdide d'aqua, e 'l matin del 1 de dicember la diga la vegn sgiò, a destrugà vari pajes lilinscì. Incoeu a inn visitabel i rest.

## Riferiment
*Val di Scalve

## Alter proget
Kamira

La **Kamira** a l'è una cafetera nassuda in Sicilia a la fin di agn '90.

## Storia
'Sta cafetera a l'è inventada del perit mecanegh sicilian Nino Santoro, che 'l trovava no bon el cafè de la classega Moka. L'ha tacad a smontà varie cafetere e a fà di prototip fina a rivà a 'na cafetera che la fonzionava in del 1998, che la gh'ha no i difet de la Moka, compagn de la possibilità de brusà el cafè.

## Fonzionament
La Kamira la gh'ha una caldera che la va in sul foeugh, o in su 'n fornell a induzzion, che la se impieniss d'aqua a travers de 'na canalina sora.

L'agua a l'è scoldada in la caldera e la va sora de 'n tubo, indova che se taca el portafilter, e la riva a circa 3 bar a fà l'estrazzion, che l'è 'na pression pussee volta rispet a 'na Moka ma pussee bassa de 'na machina per l'espress.

## Riferiment
*La storia dietro Kamira, la moka rovesciata inventata da un siciliano

## Ligam de foeura
*Sit ofizzial
Castell de Maren

Ol **Castell de Maren** a l'è un castell che 'l gh'è a Maren, 'ncoeu frazzion de Filagh, che ghe parté ai Colleon. In stil renassimental, el prim nucle al saria stad fad soeu 'ntorna al 1300.

Dovrad in prencepe 'me cà di vacanze d'istad, del 1990 a l'è in gestion de l'Acquaroli, che 'l ficia la strutura per i matrimone.

## Riferimencc
*Visit Bergamo 
*Cose di Bergamo

## Oter progecc
Manfrigole

I **manfrigole** a inn un piat tipegh de la Valtolina, soratut de quella volta. A inn di crespelle fade con farina bianca e farina de fraina, ai che se meteva dent poeu di olter robe, soratut el Casera.

## Riferiment
*Latteria Valtellina
De vita scholastica

El **De vita scholastica** a l'è un componiment in prosa scrivud del Bonvesin de la Riva in latin per parlà del fonzionament de la scoeula al so temp, di carateristeghe de 'n bon maester e di robe che gh'hann de fà i alev per vesser brai e boni. El gh'ha havud gran sucess in del Renassiment, cont almen vent edizzion stampade in del period, per la pupart in l'Altitalia.

## Riferiment
*Filosofia e religione
'ndrangheta

La **'ndrangheta** a l'è 'na sociazzion criminal de tipo mafios che la gh'ha havud origin in Calabria, in pè del secol quell de 19 e recognossuda ofizzialment del Stat italian del 2010 in l'articol del codes penal dedicad ai sociazzion mafiose. A l'è l'unega mafia che la gh'è in tucc i continent, cont un sgir d'afar de pussee de 50 miliard de Euro l'ann e circa 60'000 afiliad, per la pupart in Calabria, e la gh'ha 'me atività principal el trafegh de droeuga, poeu el toeu part ai apalt, el condizzionà del vot eletoral, l'estorsion, l'usura, el sgioeugh d'azard e 'l smaltì illegal de la ruvera.

A bon cunt, a l'è liada de la pupart di mafie del mond, ma la gh'ha di nemis in di bande de strada.

## Riferiment
*Treccani

## Alter proget

## Vos corelade
*Raport in tra la 'ndrangheta e la politega
*'ndrangheta in Italia
*Locale ('ndrangheta)
*'ndrina
*Rit de la 'ndrangheta
*Santa ('ndrangheta)
*Sgarrista
*Vangelo ('ndrangheta)
Torr de Fontanee

La **Torr de Fontanee** a l'è un'antiga fortifegazzion che la gh'è a Fontanee, frazzion de Colegh e in sul versant a sud del Legnon

Se pensa che la sibia stada fada su del Bernabò Vescont in del 1357, 'me defesa per el Volt Lagh, forsi 'me renforzament de 'na veggia torr. La gh'ha 'na bas quadrada de 7,5 meter e la gh'ha no di entrade a pian terra, inscì de permeter no a di invasor de entràgh, e l'è volta circa 15 meter.

## Riferiment
*InLombardia
*Como e il Suo Lago
Dom de Salò

El **Dom de Salò** a l'è la gesa la pussee important de Salò, fada su in del secol quell de quindes del Filip de Carevasg. Dedicad a Santa Maria Nonziada, el gh'ha un portal fad su in del secol quell de sedes del Gaspar Cairan e de l'Antoni Mangiacavai.

## Riferiment
*LombardiaBeniCulturali

## Alter proget

## Vos corelade
*Cros de Salò
Sychrov

**** a l'è un comun de la Cechia, part de la Region de Liberec e del distret de Liberec.

## Riferiment
*CCRE 

## Alter proget
Olaf Scholz

L**'Olaf Scholz** (Osnabrück, 14 de sgiugn 1958) a l'è un politegh todesch, cangeler federal de la Germania del 8 de dicember 2021, a suceder l'Angela Merkel, a la guida de 'na coalizzion "semafer" in tra el Partid Socialdemocrategh de Germania, la Lianza 90/I Verd e 'l Partid Liberal Democrategh. Del 2018 al 2021 l'è stad vicecangeler de la Germania e minister di finanze sota el governo Merkel IV e del 2011 al 2018 sindegh de Amborgh.

## Ligam de foeura
*Sit ofizzial 

## Alter proget
Antonio Negri

L**'Antonio Negri** (1881 - 1966) a l'è stad un poeta italian, cognossud soratut per la soa poesia in dialet milanes, che l'ha tacad a scriver dopo del 1931, quand che 'l s'è giubilad e l'ha fad san Martin a Montaveggia, in Brianza. La soa oeuvera pussee important, *On papà soldaa*, l'è sortida in del 1936 e l'era ispirada a l'omonem film sortid l'ann prima, e la parlava in termen pacifista e contra la guerra, roba che la piaseva minga trop al regim fascista in pè in Italia a l'epoca.

In italian ghe piaseva tant el Pinocchio, tant de havé fad 'n adatament in vers de la novella e l'ha finanziad la Fontana a Pinocchio che la gh'è a Milan.

## Bibliografia
*Region Lombardìa - Antologia della poesia nelle lingue e nei dialetti lombardi
Palazz Comunal (Cluson)

El **Palazz Comunal** a l'è el municipi de Cluson, sit in piazza de l'Orelogg e de epoca medieval.

Fad su in del secol quell de dodes, a l'è tegnud in pè de ses arcade de preja, e in sul front gh'è vari afresch, per la pupart coi stema di podestà veneti che gh'è stad al governo del comun.

## Riferiment
*LombardiaBeniCulturali

## Alter proget

## Vos corelade
*Orelogg planetari Fanzagh
Cità metropolitana de Milan

La **cità metropolitana de Milan** a l'è vuna di cità metropolitane d'Italia, che l'ha sostituid del 2015 la provincia de Milan. Cont una popolazzion de 3'245'441 abitant, a l'è la segonda cità metropolitana pussee popolosa del Pajes, dopo de quella de Roma, e la confina coi province de Vares, Monscia e Brianza, Berghem, Cremona, Lod, Pavia e Noara.

## Riferiment
*Vegg sit de la provincia de Milan

## Alter proget

## Vos corelade
*Area metropolitana de Milan
Piazza de l'Orelogg (Cluson)

La **Piazza de l'Orelogg** a l'è la piazza principal de Cluson, el che nom el vegn de l'Orelogg planetari Fanzagh, in pè del 1583 e an'mò in fonzion. Oltra a la torr, gh'è el Palazz Comunal, o ben el Municipi, el portegh del lin e vari alter edifizzi del medioev. In la midema piazza se faseva, e se fa anca incoeu, el mercad.

## Bibliografia
*Pietro Antonio Brasi, Memoria storica intorno alla Valle Seriana superiore, 1823.

## Alter proget
Vall Borlezza

La **Vall Borlezza** a l'è una vall che l'è traversa in tra la vall Seriana e la vall Camonega, traversada per intregh de l'omonem rial, che in del percors la cambia nom per quater voeulte. La scomincia de l'altipian de Cluson e la finiss a Caster, indova che 'l rial el va dent al Lagh d'Isee.

## Bibliografia
*C. Bertuletti, A. Carollo, Climatologia del bacino idrografico del Torrente Borlezza. Istituto Geologico Università di Milano e Istituto Italiano Idrobiologico di Pallanza. Amministrazione Provinciale di Bergamo 1973.

## Alter proget

## Vos corelade
*Parch de la Gola del Tinazz
*Malga Lunga
Empanada

L**'empanada** a l'è un mangià tipegh de l'America Latina che l'è un fagotin de pasta che 'l gh'ha dent de la carna o di verdure, o anca un quajcoss de dolz, e che l'è poeu frita o fada al forn, in del cas l'è spenellada cont el ross de l'oeuv. A bon cunt, gh'hann havud origin in Ispagna, se pensa cont un'influenza araba, ma al dì d'incoeu a inn pussee carateristegh di colonie de l'Imperi Spagnoeul che de la maderpatria.

In del mond gh'è varie ricete compagne, per esempi el Khuushuur mongol, i 'Mpanatigghi sicilian, i Pasty ingles, i Knish di sgiudee d'Europa, i Samosa indian, el Calzone bassitalian, i Pirozhki russ-ucrain e la panada sardegnoeula.

## Bibliografia
*(EN) Enrique Zanoni, Gaston Stivelmaher, Argentinian Street Food Empanadas, helados and dulce de leche, Allen & Unwin, 2014, ISBN 1-74343-747-1.

## Alter proget

## Vos corelade
*Empanada gallega
Sped bressan

El **sped bressan** a l'è un piat de carna tipegh de Bressa e de la soa zona, ma spantegad in tuta la Lombardia oriental e anca a Verona, che l'è fad con di bestie casciade o domesteghe e mangiad per tradizzion la domenega, e l'è mangiad dopo de 'na menestra lingera e insema a polenta e insalada. In d'un quaj comun de la zona a l'è recognossud 'me DeCo.

## Bibliografia
*Antonio Fappani (a cura di), Spiedo (2), in Enciclopedia bresciana, vol. 18, Brescia, La Voce del Popolo, 2002, OCLC 955149370, SBN IT\ICCU\BVE\0294400.
Forze armade

I **forze armade** a inn un grup de sgent armada, definid *militar*, ben organizada, de solet de 'n Stat sovran o de 'n entità compagna, 'me un'autonomia o 'n proto-Stat, che fann compit de guerra o comunque de tipo bellich, e che difenden l'esistenza de l'entità che servissen.

I forze armade inn partide in branche, i pussee tipeghe a inn l'Armada, che la fa servizzi de terra, la Marina militar, che la fa servizzi in del mar e in di aque in sgeneral, e l'Aeronautega militar, che la lavora in di cel. Gh'è anca despess una giandarmaria, o ben un corp de polizzia a ordenament militar, una guardia costera, che la se ocupa de la polizzia intorna ai coste, una guardia de frontera, che la sta ai confin, un'infanteria de marina o 'na forza spazzial.

## Riferiment
*Treccani

## Alter proget

## Vos corelade
*Defesa civil
*Controll civil di militar
*Coscrizzion
*Lesg marzial
*Polizzia militar
*Sgionta militar
*Ditadura militar
*Militarizazzion de la polizzia
*Milizzia
*Mobilitazzion
*Compagnia militar privada
*Armada permanenta
*Bas militar
Sarlat-la-Canéda

**Sarlat-la-Canéda** a l'è una cità francesa, de la Regiun Növa-Aquitania e del dipartiment de Dordogne.

## Alter prugèt
Castell Mina de la Scala

El **Castell Mina de la Scala** a l'è una villa de delizzia de Castelldidon, in provincia de Cremona, fad su a la fin del secol quell de XVI.

Del 1859 ghe viven i Mina de Cremona, che poeu se sgionten ai de la Scala, e incoeu l'è de proprietà di so ered, i cont Persegh Licer.

Del 2017 l'è vert al publegh, e in la zona se cunta su che ghe sibien di fantasma.

## Riferiment
*TargetTurismo
*TurismoCremona

## Alter proget
Antonio Brioschi

L**'Antonio Brioschi** (ca. 1690/1700 – ca. 1750), a l'è stad un composidor italian, ativ del 1725 al 1750 a Milan e sit arent. El faseva part de la scoeula sinfonega milanesa, segond per importanza domà al Giovanni Sammartini, forsi so maester.

## Biografia
La pupart de la biografia del Brioschi la resta ancamò descognossuda. El par che 'l sia nassud in di agn '90 del 1600 o in di prim agn del 1700 e che 'l sia mort in di prim agn '50 del 1700, ma nissun di so autograf a l'è stad identifegad e a gh'hem minga informazzion precise in sui date di composizzion di so sinfonie.

Cognossom però i date de tre sinfonie scrivude in tra el 1733 e 'l 1734 circa. Vuna di tre, la sinfonia in Sol magior, la vegn sonada in de la cerimonia de inaugurazzion de la Sinagoga de Casal Monferrad in de l'otober del 1733. I olter do sinfonie, datade 1734, inn a la Biblioteca Civica "Giovanni Canna" de Casal Monferrad, in su manoscrit.

Ancaben che l'atività del Brioschi la sia stada in de la cità de Milan o arent, i so sinfonie eren assee spantegade foeura de l'Italia e inn soravivud in quaranta biblioteche in Europa e Nord Amerega, soratut a Paris, Praga, Stocolma e Darmstadt, sia in cobie de manoscrit del XVIII sec. sia in noeuve edizzion a stampa publegade del ca. 1741 al ca. 1760 a Paris e a Londra.

## Oeuvre
I sonade publegade in realtà inn sinfonie.

*12 sonade per 2-3 violin e bass continov, op. 1 (sol mag., si mag., la mag., sol mag., fa mag., mi mag., re mag., do mag., si mag., re mag., fa mag.; 1741-2) 
*6 sonade per 2 violin, vioeula e bass continov, op. 2 (sol mag., mi mag., fa mag., sol mag., mi mag. si mag.; 1745)
*4 sonade per 2-3 violin e bass continov (si mag., si mag. mi mag., si mag.)
*6 sonade per 2 violin e bass continov (mi mag., mi mag. la mag., si mag., sol mag., sol mag.)
*Sinfonia in mi mag.
*Sinfonia in la mag. per 2 violin, vioeula e bass continov
*91 in tra sinfonie a quater, concertin a tri e quater e sonade a tri.
*51 in tra sinfonie, concert e sonade a tri
*25 sinfonie de dubia atribuzzion

### Oeuvre perdude
*Quartet per violin
*11 sinfonie
*Concert per 2 oboi e orchestra
*2 sonade per 2 violin e bass continov

## Bibliografia

* *Symphonic Repertoire, the Eighteenth-Century, Volume I,* Mary Sue Morrow e Bathia Churgin, A. Peter Brown, Founding Editor

## Note
Giorgio Fidenato

El **Giorgio Fidenato** (Mereto di Tomba, 7 de marz 1961) a l'è un imprenditor agricol italian, cognossud per i so bataje libertarie in favor de la libera coltivazzion di OGM e del liber mercad in agricoltura.

L'è stad in tra i fondator del Moviment Libertari e per havé coltivad del mais OGM de la Monsanto a l'è stad in mez a un pien legal, l'è stad assolt di acuse penai e l'è stad bon de menà el so cas denanz a la Cort de Giustizzia Europea che gh'ha dad reson e l'ha condanad la Region a dàgh un resarciment, a dì che un Stàt el po proibì i OGM domà se gh'è un quaj ris'c concret.

## Riferiment
*Fidenato: gli Stati membri non possono vietare la coltivazione degli OGM in assenza di un rischio manifesto per la salute umana, degli animali o per l'ambiente
Ferruccio Ferretti

El **Ferruccio Ferretti** (Mantoa, 1 de setember 1868 - Mantoa, 28 de otober 1915) a l'è stad un poeta italian, che 'l scriveva in dialet mantoan.

L'ha lavorad prima in d'un sgiornal e poeu in d'una banca, e l'ha scrivud domà per passion in lengua local, senza mai publegà i so poesie, che inn publegade 11 agn dopo de la soa mort. I so poesie pussee important a inn "Resi", dedicad a 'na cagneta, e "I martiri di Belfiore", dedicad ai personagg omonem del Resorgiment italian giustizziad de l'Imperi d'Austria.

## Riferiment
*LombardiaBeniCulturali
Horka u Staré Paky

**** a l'è un comun de la Cechia, part de la Region de Liberec e del distret de Semily.

## Riferiment
*CCRE 

## Alter proget
Cagà

El **cagà** a l'è l'insema di azzion del corp che fann andà foeura del bus del cul la merda, che l'è regolta in l'intestin gross.

In di bestie, se parla de cagà quand che gh'è una fas de digestion che l'è partida del mastegà, in di animai superior el process a l'è compagn de quell de l'om e despess el gh'ha anca un signifegad social.

## Riferiment
*Treccani

## Alter proget

## Vos corelade
*Pissà
*Caganer
Gesù Bambin (Nedal)

El **Gesù Bambin** (*Christkind* in todesch, *Ježíšek* in cech, *Isusić* in croat) a l'è una figura tradizzional che la porta i cadò de Denedal ai fiolit in l'area mitteleuropea, o pussee precisament in la Germania del Sud, in Cechia, in di zone de la Franza che gh'hann havud un fort contat con la Germania, in Austria, in Svizzera, in Liechtenstein, Slovenia, Croazzia, Sudtirol, in Olta Slesia e in Lombardia, soratut quella ocidental.

L'origin de la figura, se pensa, l'è luterana, desgià che prima in Germania se festegiava San Nicola che 'l portava i cadò, ma desgià che 'l Martin Luter el recognosseva no i sant catolegh, gh'è stad besogn de trovà 'n sostitut che 'l regordass el nasser del Gesù Crist, vist che se voleva no toeu via la tradizzion de fà di cadò, ma poeu el s'è spantegad anca in di aree catoleghe de la Germania e de l'Imperi d'Austria in tra la fin del '700 e l'inizzi del '800, e la tradizzion l'è rivada anca in di Amereghe, e incoeu a l'è propi forta in l'America Latina.

Incoeu, in d'un quaj canton, el Bambin el gh'è pu, sostituid del Bobà Nedal.

## Alter proget

## Riferiment
*Christkind
Palazz Vescont de Modron (Baregg)

El **Palazz Vescont de Modron** a l'è un palazz de Baregg, che incoeu el fa de municipi per la cità.

Fad su in del secol quell de 17 per volontà del Melchiorre Gerra, noeuv feudatari de la zona, a l'è stad mudad propi tant in del votcent, desgià che l'è ciapad de la familia Radis Fossaa in del 1836 che 'l sistemen.

Borlad in desgrazzia, a l'è comprad del Comun in del 1977 e restaverad, inscì de deventà la soa sed. La pupart di robe antighe se poden vedé anca incoeu, e inn dent.

A l'è in su la piazza central del Pajes, che incoeu l'è ciamada in onor del Camillo Benso, vesin a la Gesa di Sant Nazar e Cels.

## Riferiment
*Parco Naviglio
*LombardiaBeniCulturali
Gesa di Sant Nazar e Cels (Baregg)

La **Gesa di Sant Nazar e Cels** a l'è la gesa parochial de Baregg, in l'Arcidiocesi e cità metropolitana de Milan, che la gh'è 'me parochia del secol quell de XII e, in la strutura d'incoeu, de la fin del 1600.

## Storia
Una gesa parochial, probabel in stil romanegh, in la zona a l'è manzonada sgiamò in di secoi quei de XII e XIII, ma i raport di visite pastorai di prim del '600 fann vidé una gesa in grame condizzion, che la ris'cia de borlà sgiò. Donca, se scomincia a fà su 'na gesa noeuva, in d'un stil pussee moderno, che l'è scominciada in del 1680 e fornida in del 1727, in stil rococò.

La faciada a l'è sbatuda sgiò in del 1800 e al so post l'è fada su 'na faciada noeuva, che la regorda quella di gese del midem period.

## Riferiment
*Chiesa dei Santo Nazaro e Celso
*LombardiaBeniCulturali

## Ligam de foeura
*Sit ofizzial

## Vos corelade
*Gesa de Santa Maria de la Nev (Baregg)
Cavra orobega

La **cavra orobega**, anca ciamada **Vallsgeroeula**, a l'è ona razza de cavra lombarda.

A l'è vuna di vot razze de cavra per i che l'Associazione Nazionale della Pastorizia (*Sociazzion Nazzional de la Pastorizzia*) la tegn un register, e al 2013 gh'eren 1109 de 'ste cavre.

## Origen
L’origen de la razza Orobega la se conoss nò. Segon quaivoeuna testimonianza oral la vegnaria de la fusion de caver rivad cont i carboner meridionai e caver de la Vall Sgeroeula. Segon alter l’è ona popolazzion nativa cont di somijanze cont l’Alpina comun.

On rosc de caver cont carateristiche de l’Orobega d’incoeu el se pò reconosser in d’ona stampa popolar del secol quell di desnoeuv intanta che’l va dent in Milan da Porta Oriental (incoeu Porta Venezia). In di fotografie de caver de la Valsasna de la prima mità del secol se noten minga animai che se poden considerà come razza Orobega, che l’éra minga ancamò rivad in de la vall.

## Descrizzion fisica

### Mantell
El mantell l’è caraterizad d’ona longhezza importanta di pii su tut el corp, anca se el pil pussee longh el se troeuva in de la zona de la gropa e di garoni. Gh’enn varietà de mantell divers e i forme mes'ciade i enn minga rare:

* *Farinet*: mantell gris, marron ciar con o senza rifless come de vioeula, bianch panera;
* *Marin*: mantell smagiad tipich de la razza, principalment negher putost che gris de dree e bianch panera denanz; el coo el gh’ha dò strisce lateral de color negher o gris;
* *Nigru*: negher e rossaster;
* *Camosch*: mantell scur cont i pii mes’ciad bianch, negher e ross in de le vari tonalità.

### Coo e coll
El coo gh’ha di ban proporzzion, minga pesant, in sgeneral fina; la barba, sossen longa in di mas’c, la se troeuva de spess anca in di femine. I oregie, minga sossen longhe, hinn drite e portad diagonali in inanz, mai pendent. I corna, sossenn importan in del mas’c e longhe anca in di femine, hinn spiatarad e on zinch torsgud. I animai senza corna hinn rari e a se lassen correr domà se hinn femine.

El coll l’è d’ona longhezza media e sutil; el pò havégh i pendellin come nò.

### Corp e art
L'orobega a l'è ona razza de taja media, cont on corp ben desvilupad e i art fort. El coll l'è mediament longh e sutil e el pò havégh i pendellin come nò.

El sistema di tete l’è svilupad, tacad ben, de forma tonda putost che de per. I borit hinn de norma gross e conich.

## Prodot tipich
I prodot tipich ligad a la razza hinn: ona varietà de Bit ciamad *Bit storich*, anca conossud come *Storich rebell* putost che *Bit Dop “Val del Bit”*; la mascherpa; el formagìn de la Valsasna; el matuscin; Roviola de la Val Brembana; i salam, tra i quai gh’è el *violin*.

## Manifestazzion
A Casargh, in del mes de november, ghe vegn organizad la Mostra regional de la Cavra orobega, indove i se trann insema tancc alevator de la razza. In del cors de la fera, i caver enn valutade e premiade in varie categorie.

## Ligam de foeura
* Capre.it
* Biodiversità e cultura rurale: capra orobica o di Valgerola

## Not

## Alter proget
Libuše

La **Libuše** a l'è, per la tradizzion, la mader de la dinastia Přemyslid e, per estension, de la Cechia intrega, che l'havaria fad su la cità de Praga in del secol quell de vot.

La saria stada la terza tosa del Duca Krok e l'era la sorella la pussee savia, la s'è maridada cont un paisan, Přemysl, cont el che l'ha fad su la capital boema, e se cunta su che l'era bona de lensger el futur.

Gh'hann dedicad un asteroide, el 264 Libussa, e 'n oeuvera del Bedřich Smetana, la che introduzzion a l'è la fanfara del president de la Cechia.

## Riferiment
*Treccani

## Alter proget
Distret de Bánovce nad Bebravou

Ol **** (** in slovach) a l'è un distret de la Region de Trenčín, con capital .

## Riferimencc
*Statisteghe

## Oter progecc
Giulio Bergmann

El **Giulio Bergmann** (Milan, 21 de dicember 1881 - 5 de marz 1958) a l'è stad un politegh e avocat italian.

## Biografia
Fioeul del Giuseppe Bergmann, sgiudee nassuu a Verona de origin austriega, el deventa volontari de artilieria in la prima guerra mondial e l'è poeu elesgiud consejer comunal a Milan e anca president de la sociazzion de quej che hann fad la guerra, ma l'è casciad in del 1925 per i so criteghe a l'azzion antidemocratega del governo Mussolini.

El scapa in Isvizzera quand che gh'è la segonda guerra mondial, a causa di discriminazzion contra i sgiudee, e tornad in Italia l'è nomnad member de la Consulta Nazzional e poeu elesgiud, in di file del Partid Republegan Italian, in la prima legislatura del Senad de la Republega.

El se ocupa soratut de integrazzion europea e de autonomie locai, tant de vesser stad l'ispirator del Moviment Autonomista de la Bergamasca, a l'epoca ciamad "Moviment Auronomie Locai", che ha influenzad soratut in del so europeism. L'è stad anca member de l'assemblea parlamentar del Consej d'Europa, del 1949 al 1953.

## Onoreficenze
*Cros de guerra al valor militar

## Riferiment
*Senato
*Libreria Digitale
*Studi legal
*The Movimento Autonomista Bergamasco and the Lega Nord: continuities and discontinuities
Rakousy

**** a l'è un comun de la Cechia, part de la Region de Liberec e del distret de Semily.

## Riferiment
*CCRE 

## Alter proget
Gesa de San Carlo (Pos'ciav)

La **Gesa de San Carlo** a l'è una gesa catolega de Pos'ciav, in la frazzion de San Carlo, che la dipend de la diocesi de Coira.

L'è stada fada su in del secol quell de XVII, in del 1740 ghe meten su la capella a Nord e in del 1937 ghe slonghen la navada, inscì de fàlla deventà 'na parochia in del 1941.

## Bibliografia
*AA.VV., Guida d'arte della Svizzera italiana, Edizioni Casagrande, Belinzona 2007.

## Alter proget
Gesa de Sant Ambroeus (Omegna)

La **Gesa de Sant Ambroeus** a l'è la gesa parochial de Omegna, in la provincia del Verban-Cusi-Ossola e in la diocesi de Noara.

A l'è 'na gesa propi veggia, fada su in del secol quell de des, e slargada in del 1470, per poeu vesser restaverada in del period baroch e in di agn '20 del '900.

## Riferiment
*Lago Maggiore.net 

## Alter proget
Scioch de Nedal

El **scioch de Nedal** a l'è una tradizzion de Denedal spantegada in origin de la Scandinavia fina ai Penin, ma che incoeu la s'è perduda in d'una fraca de canton. In pratega, el resgior el meteva a brusà in del camin un scioch de legn la nocc prima de Nedal e l'era lassad a brusà fina a la pasqueta.

In Lombardia el resgior el schisciava in sul scioch del zenever e ghe meteva su di monede intant che 'l diseva 'n orazzion in del nom de la Trinità, poeu se tacava a bever vin a volonté e quell che vanzava el se meteva in sul scioch: gh'era anca l'usanza de tajà trii panaton e de tegnì un toch per l'ann dopo per reson curative.

## Riferiment
*Il ceppo di Natale: una tradizione da continuare… anche a tavola!

## Alter proget

## Vos corelade
*Tió de Nadal
*Zuccu
*Trochet de Nedal
Tomki Němec

El **Tomki Němec** (Praga, 22 de sgiugn 1963) a l'è un fotograf cech, fotograf personal del Václav Havel per un poo de agn.

## Biografia
L'ha studiad senza laureàss a l'Academia di Art Sceneghe de Praga del 1986 al 1988 e del 1989 al 1992 e del 1997 al 2003 l'è stad fotograf de l'Havel. Del 2012 al 2013 l'ha fotografad la campagna presidenzial del Karel Schwarzenberg.

In del 2016, per i 80 agn de l'Havel, l'ha publegad a soe spese 'n bell poo di so foto.

## Bibliografia
*Václav Havel, Tomki Němec, Photographs, vlastním nákladem, 2001

## Alter proget
Bergamasca (danza)

La **bergamasca** a l'è una danza tradizzionala de Berghem, ligada a melodia e acord "a la bergamasca". Cognossuda sgiamò in del XVI secol la se spantega anca in Italia, Germania e Inghilterra. A l'è in temp binari, despess 4/4, ma anca 2/4. In del XIX secol la bergamasca la deventa una danza rapida fess in 6/8, compagna de la tarantella.

## Bibliografia
**Dizionario Enciclopedico Universale della Musica e dei Musicisti*, *volume primo*, Alberto Basso
**Enciclopedia della Musica*, Ricordi
**La Nuova Enciclopedia della Musica*, Garzanti

## Note
Enrico dell'Acqua

L**'Enrico dell'Acqua** (Biaa, 22 de masg 1851 - Milan, 13 de luj 1910) a l'è stad un imprenditor italian, ativ in del camp tessil e ciamad "el pioner" per havé tacad l'esportazzion de coton de l'Italia. A Bust Grand, pajes d'origin de la so mam, gh'hann dedicad una statua a cavall, in la piazza de la stazzion.

## Bibliografia
*Luca Colombo, L'impero del cotone. Storia di Enrico dell'Acqua, industriale bustese che conquistò l'America, Busto Arsizio, Pianezza editore, 1999.

## Alter proget
Cambra di Deputad (Cechia)

La **Cambra di Deputad** (*Poslanecká sněmovna* in cech) a l'è la cambra bassa del Parlament de la Cechia. La da la fiducia al governo, la gh'ha el poder legislativ e l'è pussee forta del Senad, desgià che 'l so vot in segonda letura el val pussee.

La po vesser desligada del president de la Cechia, ma domà se gh'è di condizzion compagn de l'havé trovad no un prim minister o el votà no i lesg: del nasser de la Republega, l'è mai stada desligada.

## Ligam de foeura
*Sit ofizzial

## Alter proget
Palazz Comunal (Crema)

El **Palazz Comunal** a l'è el municipi de Crema, fad su in del secol quell de 16, per havégh un noeuv palazzi desgià che quell vegg l'era dree a borlà sgiò, e renoeuvad in del secol quell de 20.

Oltra a la sed del comun el gh'ha havud dent, in la soa storia, un teater piscinin, l'armaria civega, un boteghin di letere (compagn de 'n ofizzi de la posta), un cafè per la nobiltà - che l'è stad bordegad in di prim dì de la revoluzzion franzesa, el tribunal de la cità, la pretura e in di prim agn del segond dopoguerra anca i sed del partid socialista e comunista.

## Bibliografia
*Mario Perolini, Vicende degli edifici storici e monumentali di Crema, 2ª parte in Insula Fulcheria VIII, Crema, 1969.

## Alter proget

## Vos corelade
*Torr Pretoria
*Palazz Pretori (Crema)
*Torrazz de Crema
Palazzi Natta

El **Palazzi Natta** a l'è un palazzi de Noara, fad su in tra i secoi quei de XVI-XVIII, in su 'na bas di vegg palazzi, incoeu sed de la prefetura e de la provincia de Noara. In tra i vari architet che l'hann fad su gh'è stad el Pellegrin Tibald.

## Riferiment
*A Novara.it

## Alter proget
Katerini

**Katerini** (in gregh *Κατερίνη*, in macedon *Катерина*) l'è ona citaa e on comun de la Grecia situad in de la region de Macedonia Centrala. Cont i so 83.387 abitancc, l'è vuna di citaa pussee grande sia de la region aministrativa indova che la se troeuva sia de la region de Macedonia. Katerini a l'è minga lontana dol mar Egee (7 km) e an'pò d'on quai sit archeologegh important fiss 'me Dion (17 km) o Libetra (27 km).

Katerini l'è ol caploeugh de la Pieria, la subregion storega e aministrativa indova che la se troeuva.

## Toponem
On center abitad cont ol nom de Hatera (*Ἅτηρα*), che 'l podaria vesser stad l'origen dol nom modern, el compariss in di carte geografeghe de la zona fade su in dol secol quell de XIII. Di oter foncc i atribuissen però l'origen dol toponem a la santa Caterina de Lissandria (defad in macedon la citaa la se ciama propi *Katerina*), inscambi in gregh la citaa l'era cognossuda 'me Aikaterini (*Αικατερίνη*) o Agia Aikaterini (*Αγία Αικατερίνη*) fina al prim noeuv-cent.

## Citaa sgemellade

Katerini l'è sgemellada con quater citaa:
*  Čačak, Serbia
*  Maintal, Germania
*  Moosburg, Oeustria
*  Surgut, Russia

## Referimencc
Alex Caniggia

El **Alex Caniggia**, nassuu **Alexander Dimitri Paul Caniggia** (Buenos Aires, Argentina, 15 da Febrar dal 1993) a l'è on cantant argentin. Charlotte l'é la suréla de Alexander.

## Filmografía
### Cinema

### Televisión

### Teater

## Canzon famos
* *Quien lo diría*
* *Dancing in the club*
* *Siempre al Top*
* *Charlotte, Champagne, Choripan*
* *Barats*
* *Congelé mi corazón*
* *Amiga Na’ Mas*

## Riferimént


## Ligam de föra
* Scheda de Alex Caniggia in sül IMDB
Giorgio Perlasca

El **Giorgio Perlasca** (Com, 31 de sginer 1910 - Padoa, 15 de agost 1992) a l'è stad un comerciant italian che, in la segonda guerra mondial l'ha salvad, a fà finta de vesser el consol sgeneral spagnoeul, cinchmila sgiudee ongares de la Shoah.

El so lavorà l'è stad no recognossud a longh e poca sgent in la diplomazzia la saveva, ma in di agn '80 di done l'hann recognossud e hann fad publega la soa storia, tant che in del 1989 l'è recognossud Giust in tra i Nazzion del governo d'Israell.

## Riferiment
*Treccani

## Alter proget
Žernov (Liberec)

**** a l'è un comun de la Cechia, part de la Region de Liberec e del distret de Semily.

## Riferiment
*CCRE 

## Alter proget
Catedral de Vigevan

La **Catedral de Vigevan** a l'è l'edifizzi religios el pussee important de Vigevan. Dedicada al Sant Ambroeus, a l'è la catedral de la diocesi de Vigevan e le sita in la Piazza Ducal, vesin al Castell de Vigevan.

Fada su in del secol quell de 16 per volontà del Duca Franzesch Sforza, l'è consacrada el 24 de avril 1612, in su proget de l'Antoni de Lonaa, ma una gesa dedicada a l'Ambroeus in la cità la gh'era almen del secol quell de des.

## Riferiment
*La Cattedrale - Comune di Vigevano 

## Alter proget
Lagh de Leder

El **Lagh de Leder** a l'è un lagh de la provincia autonoma de Trent sit in d'una vall sospenduda, che la conliga el lagh de Garda a la vall del Ces. Cont una conferenza de circa 10 km, incoeu a l'è sia un sit balnear che un sit storegh, desgià che ai temp de la prima guerra mondial a gh'era la linia del front in tra l'Austria-Ongaria e l'Italia, e incoeu se poden visità i rest di trincere e di robe militar.

## Riferiment
*VisitTrentino

## Alter proget
Santuari de la Santissema Cros (Com)

El **Santuari de la Santissema Cros** a l'è un santuari catolegh de Com, in tra i sit de cult pussee important de la cità: l'è stad fad su in del 1600, dopo de 'n miracol che ghe saria stad in del 1529, e l'è assee venerad in la setimana santa.

## Bibliografia
*Oleg Zastrow, Sant'Ambrogio - Immagini tra Lario e Brianza, Oggiono, Cattaneo Editore, 1997.

## Alter proget
Comun mercad

El **comun mercad** (*Marktgemeinde* in todesch, *městys* in cech) a l'è el status che 'l gh'ha un comun che l'ha otegnud, in bas al dirit medieval, el dirit de tegnì un mercad. Al dì d'incoeu domà la Baviera, l'Austria, la Cechia e 'l Sudtirol recognossen an'mò 'sto status, 

A l'è pu che alter un titol tradizzional, conligad a l'havé havud in del passad 'sta autorizazzion chi: per esempi San Candido el gh'ha 'sto titol anca se 'l mercad a l'è fad squasi mai, menter Dobbiaco no, anca se 'l mercad el gh'è periodicament.

## Riferiment
*Kommunal.at

## Vos corelade
*Městys
San Cristofen (quarter de Milan)

**San Cristofen** a l'è un quarter de Milan, sit in del Municipi 6, sota al Lorentegg, del che l'è partid del Nivili Grand. El ciapa el nom del so monument el pussee important, la gesa gotegh-romanega de San Cristofen.

## Riferiment
* MondoMilano
PrintNightmare

**PrintNightmare** a l'è stada 'na vulnerabilità critega che l'ha colpid i sistema Microsoft Windows descoverta in del sgiugn 2021 e che la dopera la coa de la stampant per permeter sia l'esecuzzion remota de codes arbitrari (CVE-2021-34527 e CVE-2021-34481) che la privilege escalation (CVE-2021-1675).

El 6 de luj 2021 la Microsoft l'ha tacad a mandà in sgir di atualizazzion straordinarie per sistemà el problema, anca per Windows 7 e Windows Server 2012 che inn foeura del suport ordinari, desgià che l'è una falla propi grama. El tacon, però, l'ha fad mocà de fonzionà 'na quaj stampant e l'ha anca permitud domà ai ministrador de installà i driver per i stampant, desgià che part de la vulnerabilità a l'era propi ligada a l'installà di driver de utent comun, e l'ha fonzionad no subet, tant che a avost l'è sortida una noeuva sistemazzion e quella final l'è sortida domà a setember.

L'organizazzion che l'ha descovert el problema, Sangfor, l'ha dad foeura un proof of concept in su 'n repository publegh GitHub, per eror o per un problema de comunicazzion con la cà de Redmond, e l'ha tolt via poch dopo, ma n'inn stade salvade varie cobie.

## Riferiment
*Microsoft Update
*PrintNightmare, nuova patch Microsoft contro la vulnerabilità: sarà la volta buona?
* Microsoft ha rilasciato una patch per PrintNightmare
Certifegad COVID digital de l'UE

El **Certifegad COVID digital de l'UE**, ciamad popolarment *pass verd*, a l'è un ducument digital standardizad de l'Union europea che 'l certifega che quell che 'l ghe l'ha a l'è stad vacinad contra el SARS-CoV-2 o l'è guarid, o ben l'ha fad un tampon e l'è negativ al virus.

El certifegad a l'è relassad a gratis sia in su palper che in formad eletronegh e 'l gh'ha un codes QR per controllà se l'è ver e l'è an'mò bon.

## Storia

## Obietiv
L'obietiv del certifegad a l'è quell de permeter la libera circolazzion di sgent in tra i Stat de l'Union europea dopo che 'l Covid l'ha menad a vari proibizzion de viaggià in tra i confin interni de l'Union.

In teoria quei che gh'hann el certifegad poden havégh nissuna limitazzion a la circolazzion e poden no vesser mitud in quarantena, ma in pratega i Stat poden meter di so limitazzion per di reson de salut publega.

## Carateristeghe tecneghe

## Lesg

## Protezzion di dacc personai

## Riferiment
*Guidelines on Technical Specifications for EU Digital COVID Certificates JSON Schema Specification
*Comission Europea

## Alter proget

## Vos corelade
*Green Pass (Israell)
*Certifegad internazzional de vacinazzion o profilassi
Cors Buenos Aires

El **Cors Buenos Aires** (anca *stradon de Loret*) a l'è 'na strada de Milan, in tra i vie comerciai pussee important de la capital ambrosiana, con pussee de 350 in tra negozzi e boteghe.

La scomincia de Porta Renza e, per pussee de un chilometer e mez, la va inanz, fina a rivà a Piazzal Loret. A l'è servid de trè fermade de la metropolitana: Porta Venezzia (M1), Lima (M1) e Loret (M1 e M2) e de 'na fermada del servizzi ferroviari suburban de Milan, o ben la stazzion de Porta Venezzia.

In sul stradon o arent gh'è la Gesa de Santa Franzesca Romana, el Palazzi Argentina e 'l Palazzi Luraschi.

## Bibliografia
*Maurizio Grandi, Attilio Pracchi, Milano. Guida all'architettura moderna, Zanichelli, 1980. ISBN 8808052109.

## Alter proget
Vincenzo Lancetti

El **Vincenzo Lancetti** (Cremona, 3 de sginer 1767 - Milan, 18 de avril 1851) a l'è stad un scritor lombard.

## Biografia
Scritor poligraf, l'ha tolt part a la revoluzzion franzesa e gh'hann dad di incaregh ministrativ, che l'ha tegnud anca dopo de la Restaverazzion. In del 1797 l'haveva cognossud l'Ugo Foscolo a Milan, e i do eren deventad amis.

In del 1820 el publega la "Biografia cremonese", o ben 'n elench di familie nobel e la zona, che però l'è sortid domà in part. La pupart di so test inn inedit e inn a la Biblioteca de Cremona.

## Recognossiment
Gh'hann dedicad una via a Cremona e un vial a Milan, che l'ha dad anca el nom a 'na stazzion del servizzi ferroviari suburban de Milan.

## Oeuvere
*Areostiade (poema, 1803)
*Cabrino Fondulo (romanz storegh, 1827)
*Della vita e delle opere di M.G. Vida (sagg, 1831)
*Biografia cremonese (bibliografia, 1820)
*Pseudonimia (bibliografia, 1836)
*Memorie intorno ai poeti laureati di ogni tempo e nazione (bibliografia, 1839)

## Riferiment
*Treccani
*Enciclopedia Italiana
Konětopy

**** a l'è un comun de la Cechia, part de la Boemia Central e del distret de Praha-východ.

## Riferiment
*CCRE 

## Alter proget
Gianmaria Galeotti

El **Gianmaria Galeotti** (Mantoa, 1699 - ...) a l'è stad un scritor e avocat lombard.

Lauread in lesg, el gh'ha havud di incaregh publegh assee important, e l'ha tolt part a varie academie e grup de scritura.

In toscan a inn conservad i so "Rime piacevoli", menter in dialet mantovan el resta propi poch, l'oeuvra pussee cognossuda a l'è la "Canzonetta".

## Bibliografia
*Region Lombardìa - Antologia della poesia nelle lingue e nei dialetti lombardi
Surf (browser)

**surf** a l'è un browser minimalista desvilupad de suckless.org che 'l gh'ha nissun controll grafegh e che se po controlàll anca senza ratin, con di comand de tastadura.

Desvilupad del 2009, el dopera WebKit in d'una version portada per GTK, e dent el gh'ha propi poch de fonzion, tant che per compilàll ghe voeur domà un quai menut e i configurazzion se fann a mudà el file header e a compilàll an'mò.

## Ligam de foeura
*Sit ofizzial

## Alter proget

## Vos corelade
*xombrero
*Uzbl
Palazz Estens (Vares)

El **Palazz Estens** a l'è un palazz de Vares, in principi residenza del Franzesch II d'Este, Duca de Modena e Resg e poeu  governator de la Lombardia austriega, fad su in tra el 1776 e 'l 1777 'me soa cà de campagna.

Incoeu a l'è el municipi de la cità, e l'è anca sed de la biblioteca citadina. L'è stad progetad del Giuseppe Antonio Bianchi.

## Riferiment
*El Palazz

## Alter proget

## Vos corelade
*Villa Mirabell (Vares)
*Villa Craven de Seyssel d'Aix
Mastodon (software)

El **Mastodon** a l'è un software liber che 'l permet de tirà in pè una red social de microblogging des'centralizad fad su in del 2016.

Mastodon el sgira in su vari server autonom, ciamad *istanze*, che gh'hann dent di utent che scernissen de registràss con lor. Ogni istanza la gh'ha di so regole in su vari materiai, compagn del razzism, de la pornografia o del gore. I vari istanze, poeu, comuneghen in tra de lor a traver del protocoll ActivityPub, inscì che 'n utent de 'n istanza el sibia bon de vidé tucc i utent e i contegnud, ciamad *toot*, de ogni oltra istanza.

## Ligam de foeura
*Sit ofizzial 

## Alter proget

## Vos corelade
*Zeronet
*Diaspora (software)
*Friendica
*Fedivers
Castell Masegra

Ol **Castell Masegra** a l'è un castell de Sondri, ch'a l'è in posizzion volta in soeu la Vall Malench. A l'è l'oeunegh di trè castei che i ha resistid al sbater sgiò de toeute i fortifegazzion de la Valtolina voeulid di Grison in del 1639, perchè l'era la residenza de la potenta fameja di Salis.

Incoeu dent a gh'è ol Musee storegh Castell Masegra, ch'al parlava del governo grisones in la Vall, e 'ncoeu a l'è impè un musee digital de la storia de la cità.

## Riferimencc
* Visita Sondrio

## Oter progecc
SpySheriff

**SpySheriff** a l'è stad un rogueware assee gram, che 'l faseva finta de vesser un antispyware e che 'l ghe dis a l'utent che 'l gh'ha del malware in del sistema e che 'l gh'ha de pagà per toeull via.

Despess el se installava in sui sit cativ, e 'l se stabiliva in la strutura del sistema, e l'era propi gram de toeull via, e despess se gh'haveva de doperà di tool aposta o de doperà la modalità provisoria. El blocava anca la possibilità de doperà un quajsevoeur browser, inscì de permeter domà de andà in sul so sit.

L'era despess dad foeura a travers de sit cativ che doperaven el typosquatting, o ben di sit che gh'hann un nom compagn de quell de on sit famos, inscì de gabolà quei che fallen a scrivel. El pussee famos a l'è stad "Goggle.com", imitazzion del Google.

## Riferiment
*Enigma Software

## Vos corelade
*MS Antivirus (malware)
*AntiVirus Gold
*Internet Security Essentials